Държавен вестник, бр. 69, 2010 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  69
цилиндрична форма през канала за биопсичните 
щипки на ендоскопа. Алтернативно аспирацион­
ните канали на ендоскопа могат да се промият 
със стерилен разтвор на NaCl и отработеният 
разтвор да се изследва. Този вид проба следва 
да се извършва най-малко веднъж на 6 месеца. 
11. Стандартните предпазни мерки при ен­
доскопски процедури включват и:
11.1. Носене на ръкавици при всички ен­
доскопски процедури. Носене на два чифта 
ръкавици се препоръчва, когато е налице по­
вишен риск от нараняване на ръцете с остър 
или режещ предмет.
11.2. Носенето на предпазна престилка, 
маска и предпазни очила е задължително в 
случаите, когато съществува риск от контакт 
с кръв и/или секрети.
11.3. Видимо замърсеното или контами­
нирано предпазно облекло се сменя с оглед 
предпазване на пациента.
Раздел XXIV
Специфични изисквания към въздуха в лечеб­
ните заведения
1. Общите изисквания към инсталациите 
за отопление, вентилация и климатизация в 
лечебните заведения трябва да:
– да осигуряват необходимия микроклимат;
– да подават в отделните помещения необ­
ходимия обем външен въздух;
– да осигуряват необходимата чистота на 
въздуха в зависимост от предназначението на 
помещенията;
– да отстраняват евентуално отделяните 
вредни вещества.
1.1. Изисквания към микроклимата в ле­
чебните заведения
1.1.1. Температура на въздуха:
В операционните зали, диагностично-ле­
чебните звена и болничните стаи за възрастни 
температурата на въздуха трябва да може да 
се поддържа, респ. да се регулира в диапазона 
18° – 24°С.
В педиатричните отделения и в отделенията 
за новородени температурата трябва да може да 
достига и да се поддържа до 27 °С. Допустимото 
отклонение в регулацията на температурата на 
въздуха не трябва да надвишава 1 °С.
В операционните зали трябва да има на 
удобно място пулт за регулиране на темпера­
турата на еднопосочния чист въздушен поток 
в определени граници.
Не се допуска използването на еднопо­
сочния чист въздушен поток за отопление на 
помещението.
1.1.2. Влажност на въздуха:
В помещенията, в които по медицински по­
казания е необходимо овлажняване на въздуха, 
препоръчителната стойност за относителната 
влажност на въздуха е 30 ±5 % при 22°С.
Когато се използват овлажнители на въздуха 
(апарати за механично обдишване, кувьози), те 
трябва да бъдат дезинфекцирани и контролира­
ни в съответствие със стандартна оперативна 
процедура.
1.1.3. При проектиране на инсталациите за 
отопление, вентилация и климатизация и чисти 
помещения в лечебните заведения следва да се 
вземат под внимание възможностите за огра­
ничаване на капиталните и експлоатационните 
разходи посредством:
– обоснованото приложение на рециркулация 
на въздуха и рекуперация на топлината;
– залагането на правилна кратност на въз­
духообмена, пада в налягането, площта на 
защитните зони с ламинарен поток, степените 
на филтрация и класовете филтри;
– правилния баланс на обемите на външния, 
входящия, изходящия, рециркулационния и 
отработения въздушен поток (табл. 13).
Таблица 13
Изисквания към обема на външния възду­
шен поток
Група помеще­
ния:
Разход на външен въздух:
1 – 3
Не по-малко от 100 m3/ч, разчетено 
за 1 човек
4
Според БДС
5
Според БДС
Помещения, в 
които се прила­
гат средства за 
анестезия
Не по-малко от 800 m3/ч, разчетено 
за 1 наркозен апарат
За всяко отделно помещение обемът на входящия 
въздушен поток зависи от очакваното обичайно 
топлинно натоварване, изискванията за чистота на 
въздуха и параметрите на микроклимата.
1.1.3. Входящ и изходящ въздушен поток:
Разпределителните решетки за входящия 
въздушен поток трябва да са пригодни за по­
чистване и дезинфекция с рутинно използваните 
дезинфектанти за повърхности.
За ефикасно отстраняване на остатъците 
от наркотични газове в стаите за събуждане 
обемът на изходящия въздушен поток трябва 
да е поне 150 m3/ч, разчетено за 1 пациент.
В помещенията, в които обичайно се нами­
рат пациенти, носители на неизвестни патогени 
(напр. чакални), обемът на изходящия въздушен 
поток трябва да е поне 75 m3/ч, разчетено за 
1 пациент. 
2. Изисквания към чистотата на въздуха в 
лечебните заведения: 
В зависимост от функцията си различните 
видове помещения в лечебните заведения се 
категоризират в 5 групи, като за всяка група 
се изисква определен клас чистота по БДС 
EN ISO 14644-1 (табл. 14, табл. 15 и табл. 16).